**ОПШТИНСКО ВЕЋЕ ОПШТИНЕ ГАЏИН ХАН** на основу члана 57. Статута општине Гаџин Хан ( „Службени лист града Ниша“ бр.63/2008, 31/2011, 46/2011 и 26/2013), члана 3 и члана 22 Одлуке о Општинском већу општине Гаџин Хан („ Службени лист града Ниша“ бр.83/08), на 52. ( педесетдругој) седници одржаној дана 10. априла 2014. године, доноси

**Р Е Ш Е Њ Е**

**I**  **ФОРМИРА СЕ** комисија, за мирно решење спора ради накнаде штете услед уједа од стране паса луталица, у саставу:

1-Дамир Стојановић, помоћник председника општине Гаџин Хан, председник комисије

2-Мирјана Цветановић, дипл. правник, запослена у Општинској управи Општине Гаџин Хан,

3-Влада Димитријевић, референт безбедност и здравље на раду и противпожарну заштиту у Јавнпом предузећу Дирекција за изградњу и комуналне делатности општине Гаџин Хан, Гаџин Хан,

4-Прим др Бранимир Ранчић, спец. неуропсихијатрије, запослен у Дому здравља Гаџин Хан,

5- Др Љубиша Стојиљковић, спец. опште медицине, запослен у Дому здравља Гаџин Хан.

**II** **ЗАДАТАК** комисије је да по добијању захтева за мирно решење спора ради накнаде штете услед уједа од стране паса луталица, који су Општинском јавном правобранилаштву поднети у складу са одредбама Закона о парничном поступку, поступајући по таквим захтевима, достављеним од стране Општинског јавног правобраниоца, утврди:

- да ли постоји штета: материјална (обична штета и измакла корист) и нематеријална ( за претрпљене физичке болове, за претрпљене душевне болове, за страх)

 -околности под којима је штета настала и

-да предложи висину накнаде штете, односно предложи закључење споразума ради мирног решења спора или одбијање захтева за мирно решење спора, на основу ког предлога Општински јавни правобранилац закључује споразум о мирном решењу спора или захтев за мирно решење спора одбија.

**III НАКНАДА** члановима комисије за рад на седницама комисије, утврђује се на исти начин и у истом износу као накнада за рад чланова радних тела Скупштине Општине Гаџин Хан.

**IV** Ово решење доставити : Општинском јавном правобраниоцу општине Гаџин Хан, члановима комисије, Служби за буџет, финансије и пореску администрацију Општинске управе општине Гаџин Хан.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-172/2014-III председник

У Гаџином Хану, 10. априла 2014. године Саша Ђорђевић